《楚童（京山唐氏赠二童子，呼为赤砂、白石）》
明代·宋登春

白晢楚童清，双鬟挈酒瓶。
灌花晨汲井，学字夜囊萤。
竹院晴时扫，柴门客去扃。
弱躯偏惜汝，饥渴屡曾经。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。